Mestské časti Sečoviec

Mestské časti Sečoviec nie sú samosprávnymi jednotkami s vlastnými miestnymi úradmi a starostami, ale sú spravované spoločne mestským úradom na čele s primátorom mesta. Sečovce má dve mestské častiKochanovce (od roku 1948) a Albinov (od roku 1951).

 Kochanovce 

Kochanovce boli pôvodne samostatnou obcou s vlastným richtárom a obecnou radou, avšak existenčne veľmi naviazanou na Sečovce.Pozri . „Napriek pomerne vysokému počtu obyvateľov bola obec po celé toto obdobie [19. storočie] z viacerých aspektov viazaná na blízke Sečovce. Patrila do sečovského notárskeho obvodu, v Sečovciach mala poštu, telegraf, žandársku stanicu a všetky okresné úrady. Takisto všetky cirkvi pôsobiace v obci boli fíliami sečovských farností, s výnimkou evanjelickej a. v., ktorá patrila k pozdišovskému zboru a aj deti z Kochanoviec navštevovali školy v blízkom mestečku.“ Snahy o jej zlúčenie so Sečovcami spadajú ešte do obdobia prvej ČSR. K pripojeniu ale došlo až po druhej svetovej vojne, na základe uznesenia Miestneho národného výboru (MNV) v Sečovciach č. 20/47 z 9. mája 1947, ktorému predchádzalo uznesenie MNV v Kochanovciach č. 8 a 19/47. Samotnému zlúčenie sa vykonalo 1. apríla 1948,,  pričom bolo oslávené slávnostným sprievodom mestom., fotografia č. 195. Dobová fotografia zaznamenáva sprievod prechádzajúci východnou časťou Hlavnej ulice (dnes Obchodná ulica) v Sečovciach. V čase zlúčenia rozloha katastrálneho územia Kochanoviec činila 859 ha a počet domov bol 194.. Katastrálne územie mesta Sečovce pritom činilo 2 823 ha a mesto malo 693 domov.

Ústrednou ulicou mestskej časti je Kochanovská ulica, ktorá je cestou I/19, resp. E50. Ďalšie ulice sú: Dukelská, Gorkého, Ulica Jána Horňáka, Mostová, Sládkovičova, Železničná.Pozri aj Zoznam ulíc a námestí v Sečovciach

 Albinov 
náhľad|List mjr. Lebedeva z 9. apríla 1945

V 20. storočí sa spomína ako „osada Albinov“, ktorá oplývala samostatným administratívnym postavením, čomu nasvedčuje aj úradný list sovietskeho majora Lebedeva adresovaný starostovi osady (resp. obce) Albinov ()Názov Albinov je v liste skomolený na Албино (Albino), čo ale pre nedostatky mapových materiálov používaných Červenou armádou (resp. samotný nedostatok týchto materiálov) nebolo neobvyklé. 9. apríla 1945 (pozri obrázok vpravo). Taktiež je známe, že Ján Danko bol istý čas starostom Albinova.. „Ján Danko bol dlhé roky povozníkom. Na voze ťahanom koňmi vozil krmivo z poľa do maštalí. Obilie zas zvážal do mlyna na Ľovči a i do ďalších mlynov v Sečovciach. Súčasne bol aj starostom Albinova. V tom čase bol v obci bubeník (kissbirov) "Ďura" Rudzik.“

V roku 1951, počas funkčného obdobia predsedu MNV v Sečovciach J. Rončinského (19501952), bol Albinov administratívne zaradený ako mestská časť pod správu Sečoviec.

 Poznámky 

 Referencie 

 Literatúra 
Monografie
 [


Príspevky v monografiách



Články v periodikách


Internetové zdroje


 Externé odkazy 
 Mestské časti – oficiálna webová stránka mesta Sečovce


Kategória:Sečovce